દિવાળી પહેલા જ સરકારે કેન્દ્રીય કર્મચારીઓને દિવાળીની ભેટ રુપે 2% ના વધારા સાથે મોંઘવારી ભથ્થુ આપવાનો નિર્ણય કર્યો છે. આ વધારો 1 જુલાઇ 2016 થી લાગૂ થશે. કેન્દ્ર સરકાર દ્વારા ઉઠાવાયેલા આ પગલાથી આશરે 50 લાખ કર્મચારીઓ અને 58 લાખ પેંશનધારકોને લાભ મળશે. આ વર્ષની શરુઆતમાં મોદી સરકાર તરફથી મોંઘવારી ભથ્થામાં 6% નો વધારો કરવામાં આવ્યો હતો ત્યારબાદ મોંઘવારી ભથ્થુ બેઝિક પે ના 125% થઇ ગયુ હતુ. બાદમાં સાતમાં પગારપંચમાં મોંઘવારી ભથ્થુ બેઝિક પે સાથે જોડી દેવાયુ. તમને જણાવી દઇએ કે સરકાર જાન્યુઆરી અને જુલાઇ એમ વર્ષમાં બે વાર કર્મચારીઓના મોંઘવારી ભથ્થામાં વધારાની ઘોષણા કરે છે. જો ઘોષણા ન કરે તો પણ મોંઘવારી ભથ્થામાં થયેલો વધારો આ મહિનાઓથી જ માન્ય ગણાય છે.